**Összehangolt**

**ÁRAJÁNLATKÉRÉS**

**JOGpontok projektek**

**/GINOP 5.3.3-15-2015-00001; GINOP 5.3.3-15-2015-00002; GINOP 5.3.3-15-2015-00003; GINOP 5.3.3-15-2015-00004; GINOP 5.3.3-15-2015-00005; GINOP 5.3.3-15-2015-00006/**

**A Projektekre vonatkozó képzések lebonyolítására:**

**Munkaügyi Tanácsadó és Vitarendező Szolgálat tagjainak csoportos képzése**

**Ajánlatkérők**

A mellékelt levélben meghatározott regionális projektek kedvezményezettjei. Jelezzük, hogy régiónként különálló, egységes elvek mentén működő projektek önálló döntési joggal bírnak az ajánlatok elfogadására vonatkozóan, ám a tevékenység szakmai egységének biztosítása érdekében egy összehangolt beszerzési eljárásban kérnek be ajánlatokat jelen ajánlatkérő átadásával, így kérjük, akkor tegyen ajánlatot, ha minden régióban a mellékelt minta alapján egységes ajánlatot tud benyújtani.

**Beérkezési határidő:**

2017. év március hónap 24. nap 12:00.óra

**Az ajánlat benyújtásának címe:**

Az ajánlatot projektenként külön-külön, az egyes ajánlatkérők nevére kell benyújtani. Az egységes ajánlatot a formai követelmények betartásával minden ajánlatkérő

* székhelyére eredeti példányban
* vagy a mellékelt levélben meghatározott elektronikus levélcímére pdf formátumban

kell benyújtani.

Kérjük a borítékon /elektronikus levélben feltüntetni, az ajánlatkérő nevét és címét, a projekt sorszámát és megnevezését (ld. mellékelt levél).

**Beszerzés tárgya:**

A Projektekre vonatkozó képzések lebonyolítása: a Munkaügyi Tanácsadó és Vitarendező Szolgálat tagjainak képzése 6 régióban.

**Ajánlati felhívás**

Tisztelt Ajánlattevő!

Ajánlatkérők a projektekhez kapcsolódóan az alábbi feladat ellátására kérnek ajánlatot:

A Projektekre vonatkozó képzések lebonyolítása: a Munkaügyi Tanácsadó és Vitarendező Szolgálat tagjainak képzése.

**A feladat meghatározása, a szerződés teljesítéséhez szükséges elvárások:**

* Képzések lebonyolítása tervezett éves ütemezése:

1. éves ütem: szerződéskötéstől 2017.06.30-ig;

2. éves ütem: 2017.07. hótól 2018.06.30-ig;

3. éves ütem: 2018.07. hótól 2019.06.30-ig.

* A csoportos képzéseket 6 régióban található helyszínen/helyszíneken kell megszervezni.
* A feladat részét képezi:
  + a résztvevők meghívása Ajánlatkérővel együttműködésben,
  + a résztvevők regisztrálása, képzési anyaggal való ellátása,
  + a csoportos képzés helyszínének biztosítása,
  + a képzők biztosítása,
  + a kapcsolódó szakmai anyagok kidolgozása,
  + a képzést sikeresen elvégzők részére tanúsítvány/oklevél/bizonyítvány kiállítása, ezekről Ajánlatkérő részére másolat biztosítása,
  + a teljesesítéshez elengedhetetlenül szükséges fotódokumentáció készítése;
  + a szükséges online/elektronikus/ személyes kapcsolattartás, regisztráció biztosítása, a képzésen való részvétel nyomonkövetése, igazolása
* **Ajánlatadó vállalja, hogy a biztosított képzések teljes időtartama alatt mindvégig rendelkezni fog az NSZFH által kiállított, megvalósítandó képzésekre vonatkozó engedéllyel**
* A „Széchenyi 2020 Útmutató és Arculati Kézikönyv” előírásainak betartása.
* A képzési dokumentációk, iratanyagok, felnőttképzési szerződések (minden, a szolgáltatás teljesítésével kapcsolatban keletkező felnőttképzési és projekt- dokumentum) elkészítése.
* A szerzői jogi védelem alá eső alkotások vonatkozásában a vagyoni értékű jogok teljes körű átruházása.

**Feladat részletezése:**

1. *Munkaügyi Tanácsadó és Vitarendező Szolgálat tagjainak képzése – csoportos képzés formájában*

Az alternatív vitarendezés körében a szolgáltatás nyújtásával kapcsolatos és a tevékenység ellátásához szükséges ismeretek átadása.

Tervezetten évente régiónként 1 képzési blokk (összesen várhatóan 3 képzési blokk).

**A képzési blokkokra a beszerzés egyben történik, de jelen ajánlatkéréssel csak az első képzési blokk megvalósítására vállalunk kötelezettséget! A további két blokk megvalósításának igényéről a későbbiek folyamán döntünk, ezek megrendelése tehát opcionális az Ajánlatkérők részéről.**

1. **képzési blokk 40 óra képzési idő (4 nap)**
2. **képzési blokk 40 óra képzési idő (4 nap)**
3. **képzési blokk 40 óra képzési idő (4 nap)**

Tartalom, ismeretanyag:

Tanácsadói és vitarendezési alapismeretek

* Tanácsadói és vitarendezési kompetenciák fejlesztése
* 1. blokk célja, hogy a résztvevők megismerjék a vita fogalmát, a viták típusait, a vitarendezés jellemzőit és szerepét, vitarendezési módszereket-eljárásokat.
* 2. blokk célja, hogy elsajátítsanak tárgyalási- és tanácsadási technikákat, amelyekkel segíteni tudják a vitákban résztvevő szereplők hatékony kommunikációját, konfliktuskezelési technikákat melyekkel segíteni tudják, hogy a felek kölcsönösen előnyös megállapodásokat alakítsanak ki.
* 3. blokk célja, hogy a munkajogi alapismereteket, munkaügyi viták szempontjait (munkavállalói-munkáltató oldal érdekei, munkaügyi kapcsolatok, érdekviták) megismerjék a résztvevők, az esetleges jogszabályi változások áttekintése mellett.
* Várható résztvevők: 6-6 fő régiónként. A Munkaügyi Tanácsadó és Vitarendező Szolgálat névjegyzékében 6-6 fő került felvételre, így minden régióban, a névjegyzékben szereplő személyek képzésbe való bevonása szükséges, akiknek képzését az adott régióban kell megszervezni.

**A projektről és a Munkaügyi Tanácsadó és Vitarendező Szolgálatról részletes információk a** [**www.jogpontok.hu**](http://www.jogpontok.hu) **oldalon találhatóak.**

**Az ajánlatnak a feltüntetett formai-tartalmi feltételeknek kell megfelelnie, ajánlott ajánlati minta használata, amely szabadon bővíthető.**

**Az ajánlatnak tartalmaznia kell:**

* az ajánlattevő megnevezését, aláírását, nyilatkozatát a kereskedői vagy gyártói státuszra vonatkozóan;
* az ajánlat tárgyának pontos megnevezését; szakmai tartalmát, típusát, műszaki paramétereit, szakmai jellemzőit, rendelésre gyártott beszerzés esetén technikai feltételek és az egyedi költségkalkuláció részletes feltüntetését
* az árajánlat érvényességét és az ajánlat kiállításának dátumát, kérjük, hogy az árajánlatok érvényességi idejét legalább 60 napban határozzák meg
* az egységárat, a nettó árat, az ÁFA-t és a bruttó árat; az ajánlati árat magyar forintban (HUF) kell megadni
* eszközök esetén az eszköz gyártási évét és a forgalmazó nyilatkozatát arra vonatkozóan, hogy az eszköz új;
* új domain név regisztráció és a hozzá tartozó webtárhely egyszeri díjának elszámolása esetén a költségek megbontva szerepelnek domain név regisztrációra és webtárhely egyszeri díjára vonatkozóan, illetve tartalmazzák a domain nevet.
* igénybevett szolgáltatások esetén, a fentieken túlmenően az árajánlatnak tartalmaznia kell:
  + elvégzendő feladatok szakmai tartalmát, ráfordított embernapszámot, hogy hány fő végzi az adott tevékenységet,
  + valamint, amennyiben ez az árban meghatározó, az anyagköltség becsült mértékét,
  + valamint amennyiben az árajánlat összege egyéb költségeket is magába foglal, azok összegét és megnevezését
* a szerződés tárgya szerinti tevékenységi területen szerzett tapasztalat megadása: referenciák felsorolása

**Az ajánlatokat az összesített legalacsonyabb megajánlott ellenszolgáltatási ár, mint értékelési szempont alapján vizsgáljuk, részajánlat tételére nincs lehetőség.**

Budapest, 2017. március 14.

Tisztelettel:

……………………………

GINOP 5.3.3 projektek keretében meghatalmazott képviselő

*AJÁNLATI MINTA*

**EGYSÉGES ÁRAJÁNLAT**

**Munkaügyi Tanácsadó és Vitarendező Szolgálat tagjainak képzése JOGpontok projekt**

Ajánlatom készítése során figyelembe vettem, hogy összehangolt eljárásban, régiónként külön-külön megtartandó képzésekre kértek az ajánlattevők ajánlatot, az egységes képzési anyag és szakmai színvonal biztosítása érdekében. A Munkaügyi Tanácsadó és Vitarendező Szolgálat egységes elvek mentén kiválasztott tagjainak azonos szakmai tartalmú képzés ajánlott, amelyet minden régióban 6 fő részére kell megszervezni, így minden régióban egységes szakmai tartalmú ajánlatot teszek.

Erre tekintettel a régiónként tartandó képzés kialakításának költsége és ajánlati árunk is azonos minden régió számára.**/** Szervezetünk regionális kapacitásainak figyelembevételével ajánlatunk árazása régiónként eltérő. *(megfelelő használandó)*

**1. Ajánlattevő adatai:**

Megnevezése:

Székhelye:

Cégjegyzékszáma:

Adószáma:

Képviselő:

Kapcsolattartó:

Kapcsolattartó elérhetősége:

Nyilatkozatok

* Nyilatkozom, hogy az ajánlatban megjelölt szolgáltatás nyújtója az ajánlattevő, e szolgáltatás vonatkozásában minden jogosultsággal és engedéllyel rendelkezünk / nem rendelkezünk, ennek oka, kifejtés:……………………. *(megfelelő használandó, töltendő)*
* Nyilatkozat státuszról
  + kereskedői státusz áll fenn / nem áll fenn *(megfelelő használandó)*
  + gyártói státusz áll fenn / nem áll fenn *(megfelelő használandó)*
* Vállalom a képzések teljes körű lebonyolítását az Árajánlatkérésben kifejtett részletezés és feltételek szerint.

**Referencia megadása:…………………………………….*(képzőintézmény által folytatott képzések, főként uniós projektek keretében, legalább 3 maximum 10 referencia megjelölése)***

**2. Az ajánlat tárgya:**

A JOGpontok projektek keretében képzések lebonyolítása: a Munkaügyi Tanácsadó és Vitarendező Szolgálat tagjainak képzése régiónként

**Szakmai tartalom:**

*Munkaügyi Tanácsadó és Vitarendező Szolgálat tagjainak képzése – csoportos képzés*

Az alternatív vitarendezés körében, a szolgáltatás nyújtásával kapcsolatos és a tevékenység ellátásához szükséges ismeretek átadása.

3 képzési blokk, 3 x 40 óra időtartamban/régió

**Összesen 6 régióban, régiónként 6 fő részére**

**Szakmai tartalom részletezése:**

**Képzési forma**: csoportos képzés régiónként 6 fő részére

**Képzési blokkok és tartalmuk***:.*

***....................................................................(részletes kifejtés)***

**Engedélyezett képzés: igen/nem *(aláhúzandó)***

**Ha igen engedély száma:**

**Ha nem engedély megszerzésére válallalt határidő:**

**3. Ajánlati ár:**

Tisztelt Ügyvezető Úr/Asszony!

Kérésüknek megfelelően az alábbi ajánlatot adjuk:

|  |  |  |  |  |  |  |
| --- | --- | --- | --- | --- | --- | --- |
| **Feladat részletezése- szakmai tartalom szerint** | **Embernap szám**  **(1 nap 8 óra)** | **Feladatot végzők /szakértők száma** | **Egységár** | **Nettó** | **ÁFA** | **Bruttó** |
| Szolgálat tagjainak (6 fő) képzése 40 óra /régió[[1]](#footnote-1) |  |  | **……..Ft** |  |  |  |

**Szolgálat tagjainak képzése során:**

* anyagok költsége (anyagköltség) a fenti ár …….-áig terjednek/ nem áll fenn (*megfelelő aláhúzandó, töltendő*)
* egyéb költség a fenti ár …….-áig terjednek/ nem áll fenn (*megfelelő aláhúzandó, töltendő*)

**Ajánlati árak régiónként 6 fő egy képzési blokkjára értendőek, a képzési blokkok ára azonos/ a képzési blokkok árai eltérőek a szakmai tartalmak figyelembevételével:**

**A képzések helyszíne minden projekt esetében a projektnek megfelelő konvergencia régió.**

**Jelezzük, hogy régiónként az ajánlati ár azonos (azonos árajánlat készült 6 példányban)./Jelezzük, hogy régiónként az ajánlati ár eltérő. *(megfelelő alkalmazandó)***

Az ajánlati ár az Ajánlatkérés c. dokumentumban részletezett feladatok teljes megvalósítására vonatkozik.

Vállaljuk ajánlatunk elfogadása esetén, hogy a feladatot szerződés szerinti határidőre teljesítjük az Ajánlatkérési dokumentumban leírtaknak megfelelően.

Az ajánlat magában foglalja az oktató/oktatási adminisztrátor költségét, a tananyagfejlesztést és a szükséges terembérletet, cateringet.

Ajánlat érvényessége: 60 nap.

Kelt:……………………, …………….

……………………………….

ajánlattevő

(Cégszerű aláírás)

1. Amennyiben régiónként vagy képzési blokkonként

   eltér az ajánlati összeg,

   a sorok bővíthetőek és szükséges a régió megjelölése! [↑](#footnote-ref-1)